Tudert tadamsant turez ɣert temɣiɣert n wedrar s tugett, ama di zzman aqbur ama di tallit-a tatrart1. Deg yixef-a ad d-nawi awal ɣef tuddsa n tudert tadamsant n yimezdaɣ n taddart n At Ɛisa Uyeḥya deg uḥric n tfellaḥt, d weḥric n tenzzut, d teɣbula n tedrimt n yimezdaɣ n taddart, d kra n wuguren d lexṣaṣat id ttmagaren imezdaɣ n taddart ladɣa di tallit n tegrest. “Tadamsa tebna ɣef sin n isekla, aseklu n tzemmurt, d useklu n tegrurt, akked d yidles asemmad (timẓin d yirden) d yiger amecṭuḥ n twacult.”2